《送陈明府》
明代·黄朝宾

十载交情尚布衣，二天为别思依依。粤王台下甘棠在，姜相峰前倦鸟归。

下榻自惭徐孺子，登堂曾对谢玄晖。彭湖秋水他宵月，应照芦花两钓矶。

作者简介：黄朝宾，字伯迁，一字少嘉。顺德人。明神宗万历四年（一五七六）举人。任福建长泰教谕。有《仙石洞稿》。清温汝能《粤东诗海》卷三七有传。